CELEX: E2007P0007
Language: fi
Date: 2007-05-25 00:00:00
Title: Stavanger tingrettin 25. toukokuuta 2007 tekemä pyyntö saada EFTAn tuomioistuimelta neuvoa-antava lausunto asiassa Seabrokers AS vastaan Den Norske Stat v/Skattedirektoratet (Asia E-7/07)

13.12.2007   
            
            
               FI
            
            
               Euroopan unionin virallinen lehti
            
            
               C 301/20
            
         Stavanger tingrettin 25. toukokuuta 2007 tekemä pyyntö saada EFTAn tuomioistuimelta neuvoa-antava lausunto asiassa Seabrokers AS vastaan Den Norske Stat v/Skattedirektoratet
   (Asia E-7/07)
   (2007/C 301/12)
   Stavanger tingrett (Stavangerin käräjäoikeus) on esittänyt 25. toukokuuta 2007 pyynnön saada EFTAn tuomioistuimelta neuvoa-antava lausunto asiassa Seabrokers AS vastaan Den Norske Stat v/Skattedirektoratet (Norjan verohallitus). Pyyntö saapui tuomioistuimen kirjaamoon 30. toukokuuta 2007 ja koskee seuraavia kysymyksiä:
   
               1)
            
            
               
                  Onko velan korkojen kohdistaminen ulkomailta saatuihin tuloihin tilikauden tulokseen perustuvan verotuksen mukaisesti verovähennyksen enimmäismäärää laskettaessa ETA-sopimuksen 4, 31 tai 40 artiklan vastaista?
               
            
         
               2)
            
            
               
                  Onko konserniavustusten kohdistaminen tilikauden tulokseen perustuvan verotuksen mukaisesti ulkomailta saatuihin tuloihin verovähennyksen enimmäismäärää laskettaessa ETA-sopimuksen 4, 31 tai 40 artiklan vastaista?
               
            
         
               3)
            
            
               
                  Onko vastaus kysymykseen 1 ja/tai 2 sama, jos velan korot ja/tai konserniavustukset voidaan kohdistaa vain Norjassa harjoitettuun liiketoimintaan?